Becak : Kene-2 adiku Kasan Besari. Apa padha slamet sak tekamu ? Kepriye kabare Tunggul, rak ya padha slamet kabeh ta ?Yen ing Ringinpitu kene, padha ora kurang sawiji apa, malah mentas bae Ringinpitu panen pari, kena diarani panen raya.Besari : Teka kula wilujeng Kakang, taklimk kula katur Kakang Kyai Becak …ya….Nanging kok benten ing Tunggul, sasi niki Tunggul paceklik kathah omo tikus, wereng, lan sapanunggalane, mila pari padha gabuk boten saget panen.Sareng kula mlebet ing omah Tunggul raose bingar, kula gadhah pangira.Anu, Kang napa tinggalane Bapak nika taksih dipun rawati ?Becak : Sing kok karepake apa tumbak Kyai Korowelang ?Besari : Nggih niku, awit kasembuh Kyai Korowelang omo tikus sami ngalih ajrih.Sawah-sawah dadi subur. Pramila teka kula ngriki badhe ngampil pusaka niku, Kang. Benjeng enggal kula wangsulake.Becak : Yen bab tumbak kuwi aku ora entuk, merga kuwi pancen gadhuhanku, lan maneh sapa ya sing kuat kanggonan Tumbak Kyai Korowelang ? Mula dak nggo wasiat dak openi apik-apik, aja nganti ucul saka tanganku.Besari : Wong disilih kok ora oleh, Yen ngoten kula kepengin weruh mawon, kersane lega manah kula.Becak : Yen pengin weruh, … kana le jupukna lan kowe gawea